# Bernardo Arévalo de León

César Bernardo Arévalo de León (Montevideo, 7 d'octubre de 1958) és un polític, diplomàtic, sociòleg i escriptor guatemalenc, president de la República de Guatemala des del 15 de gener del 2024. Va exercir com a diputat al Congrés de Guatemala des de gener de 2020 pel partit polític Movimiento Semilla.

## Trajectòria

Nascut a Uruguai en 1958 durant l'exili dels seus pares, Arévalo és fill de l'expresident guatemalenc Juan José Arévalo, qui va governar de 1945 a 1951. Arévalo es va graduar en Sociologia a la Universitat Hebrea de Jerusalem. Va ingressar com a diplomàtic de carrera al Ministeri de Relacions Exteriors a la dècada del 1980 on va arribar a exercir diversos càrrecs importants com a viceministre de Relacions Exteriors entre 1994 i 1995, i ambaixador de Guatemala a Espanya de 1995 a 1996 durant el govern de Ramiro de León Carpio.
Després de la seva sortida de la carrera diplomàtica, va obtenir un doctorat en Filosofia i Antropologia Social a la Universitat d'Utrecht. El 1999, va començar a treballar a Interpeace com a assessor per a la consolidació de la pau en conflictes internacionals i va ocupar diverses posicions rellevants dins d'aquesta organització. En el marc de les manifestacions de 2015 contra el govern d'Otto Pérez, Arévalo juntament amb diversos intel·lectuals van conformar un grup d'anàlisi que posteriorment es va transformar en el partit polític Movimiento Semilla, de tendència socialdemòcrata i progressista. Aquest partit va concórrer per primera vegada durant les eleccions generals de 2019, on Arévalo va ser electe com a diputat al Congrés i va assumir el càrrec el 2020. El 2022 va ser designat com a secretari general de Semilla.
Arévalo va ser proclamat com a candidat presidencial per Semilla per a les eleccions generals de 2023, acompanyat de la biòloga Karin Herrera com candidata a la vicepresidència. Contra tot pronòstic, va obtenir el segon lloc amb més de sis-cents mil vots i va passar a la segona volta, on va vèncer enfront de la candidata Sandra Torres de la Unitat Nacional de l'Esperança, proclamant-se com a president electe de Guatemala. Va jurar el càrrec la matinada del 15 de gener del 2024, amb unes quantes hores de retard de la sessió, després de les pressions judicials exercides per una fiscalia molt qüestionada contra la inesperada victòria de l’esquerra en les eleccions d’agost.

## Referències

* ↑ «Elecciones en Guatemala | "Es un golpe de Estado técnico": el candidato progresista Bernardo Arévalo denuncia la suspensión de su partido, que pasó a la segunda vuelta en las elecciones de Guatemala» (en castellà), 13-07-2023. [Consulta: 21 agost 2023].
* ↑ Ventura, Evelyn Boche. «El Constitucional de Guatemala deja sin efecto la exclusión de la candidatura progresista de Bernardo Arévalo de la segunda vuelta» (en castellà), 13-07-2023. [Consulta: 21 agost 2023].
* ↑ Univision. «El progresista Bernardo Arévalo gana las elecciones presidenciales en Guatemala» (en spanish). [Consulta: 21 agost 2023].
* ↑ «Guatemala gira a la izquierda: Bernardo Arévalo, primer presidente progresista» (en castellà), 21-08-2023. [Consulta: 21 agost 2023].
* 1 2 Europa Press «Bernardo Arévalo, investit president de Guatemala tot i les pressions judicials». VilaWeb. Europa Press, 15-01-2024 [Consulta: 15 gener 2024].
* 1 2 «El binomio presidencial del partido Movimiento Semilla es Bernardo Arévalo y Karin Herrera». Prensa Libre. [Consulta: 22 gener 2023].
* ↑ «Actas del Encuentro: Juan José Arévalo». , 2012 [Consulta: 15 juny 2021].
* 1 2 «Bernardo Arevalo de León». , 2015 [Consulta: 15 juny 2021].
* ↑ «Cómo pasó Semilla de grupo de análisis a querer competir en las elecciones». , 07-05-2018 [Consulta: 15 febrer 2023].
* ↑ «César Bernardo Arévalo De León». , 2019 [Consulta: 15 juny 2021].
* ↑ «Diputado Bernardo Arévalo asume como nuevo secretario general del Movimiento Semilla». , 29-05-2022 [Consulta: 15 febrer 2023].
* ↑ «Elecciones en Guatemala: quiénes son Sandra Torres y Bernardo Arévalo, la eterna candidata y el aspirante sorpresa que se disputarán la presidencia». BBC News, 26-06-2023. [Consulta: 26 juny 2023].
* ↑ «El progresista Bernardo Arévalo gana las elecciones en Guatemala». El País, 20-08-2023. [Consulta: 20 agost 2023].